
Text rozhodnutia
Súd: Najvyšší súd Spisová značka: 1Szak/15/2016 Identifikačné číslo súdneho spisu: 7016200971 Dátum vydania rozhodnutia: 14. 10. 2016 Meno a priezvisko sudcu, VSÚ: JUDr. Igor Belko ECLI: ECLI:SK:NSSR:2016:7016200971.1 Uznesenie Najvyšší súd Slovenskej republiky, v právnej veci sťažovateľky (pôv. žalobkyňa): S. C. alias S. C., narodená XY, štátna príslušnosť: Afganská islamská republika, bez dokladu totožnosti, zastúpená Centrom právnej pomoci, so sídlom Námestie slobody 12, 810 00 Bratislava, IČO: 307 988 41, kancelária Košice, Moyzesova 18, 040 41 Košice, proti žalovanému: Prezídium policajného zboru, Úrad hraničnej a cudzineckej polície, Riaditeľstvo hraničnej a cudzineckej polície Bratislava, Oddelenie cudzineckej polície Policajného zboru Bratislava, so sídlom Hrobákova č. 44, 852 42 Bratislava, o preskúmanie zákonnosti rozhodnutia orgánu verejnej správy, o kasačnej sťažnosti proti právoplatnému rozsudku Krajského súdu v Košiciach č. k. 5Sa/20/2016-26 zo dňa 30.08.2016, jednomyseľne, takto r o z h o d o l : Najvyšší súd Slovenskej republiky kasačné konanie z a s t a v u j e . Sťažovateľke nárok na náhradu trov konania n e p r i z n á v a . o d ô v o d n e n i e : 1. Krajský súd v Košiciach rozsudkom č. k. 5Sa/20/2016-26 zo dňa 30.08.2016 správnu žalobu podľa § 229 zákona č. 162/2015 Z. z. Správny súdny poriadok (ďalej na účely rozsudku len „S.s.p.“), ako nedôvodnú zamietol. 2. Proti tomuto rozsudku podala žalobkyňa v zákonnej lehote kasačnú sťažnosť, ktorú písomným podaním zo dňa 06.10.2016, doručeným Krajskému súdu v Košiciach dňa 07.10.2016, vzala v celom rozsahu späť. Podľa § 460 S. s. p. kasačný súd uznesením zastaví konanie, ak došlo k späťvzatiu kasačnej sťažnosti. 3. Vzhľadom na to, že k späťvzatiu kasačnej sťažnosti došlo pred rozhodnutím kasačného súdu, Najvyšší súd Slovenskej republiky, ako súd kasačný (§ 438 ods. 2 S.s.p.), kasačné konanie podľa § 460 S.s.p. zastavil. 4. O nároku na náhradu trov kasačného konania rozhodol kasačný súd podľa § 467 ods. 1 a 4 S.s.p. v spojení s § 170 písm. b/ S.s.p. tak, ako je uvedené vo výroku rozhodnutia. 5. Senát Najvyššieho súdu Slovenskej republiky prijal rozsudok jednomyseľne (§ 139 ods. 4 S.s.p.) Poučenie: Proti tomuto uzneseniu opravný prostriedok n i e j e prípustný.

Zdroj: KAUZIS.SK – https://www.kauzis.sk/judikatura/r/ECLI:SK:NSSR:2016:7016200971.1 (dáta aktuálne k 11. 11. 2026). Záväzné je znenie zverejnené súdom.




